stanford-oval/wikipedia huggingface dataset:
Liettuan alle 20-vuotiaiden jääkiekkomaajoukkue
Sijoitukset maailmanmestaruuskilpailuissa

| --- | --- |
 1993 – C-sarjan karsinnat; 8.  1994 – Ei osallistunut  1995 – C2-sarja; 4.  1996 – D-sarja; 3.  1997 – D-sarja; 2.  1998 – D-sarja; 1.  1999 – C-sarja; 6.  2000 – C-sarja; 7.  2001 – 2. divisioona; 3.  2002 – 2. divisioona; 7.  2003 – 2. divisioona, ryhmä A; 4.  2004 – 2. divisioona, ryhmä B; 5.  2005 – 2. divisioona, ryhmä A; 6.  2006 – 3. divisioona; 1.  2007 – 2. divisioona, ryhmä B; 1.  2008 – 1. divisioona, ryhmä A; 6.  2009 – 2. divisioona, ryhmä A; 2.:  2010 – 2. divisioona, ryhmä B; 1.  2011 – 1. divisioona, ryhmä B; 6.  2012 – 2. divisioona, ryhmä A; 2.  2013 – 2. divisioona, ryhmä A; 5.  2014 – 2. divisioona, ryhmä A; 2.  2015 – 2. divisioona, ryhmä A; 2.  2016 – 2. divisioona, ryhmä A; 2.  2017 – 2. divisioona, ryhmä A; 1.  2018 – 1. divisioona, ryhmä B; 6.  2019 – 2. divisioona, ryhmä A; 2.  2020 – 2. divisioona, ryhmä A; 3.  2021 – 2. divisioona, ryhmä A:n turnaus peruttiin koronaviruspandemian vuoksi.  2022 – 2. divisioona, ryhmä A; 5.  2023 – 2. divisioona, ryhmä A; 3.  2024 – 2. divisioona, ryhmä A; 2.
Lelu (Mikronesia)

Lelu
Kosraen osavaltion kartta
| --- | --- |
Sijainti:  Lelu Kosrae Mikronesian liittovaltio
Saariryhmä:  Karoliinit
Korkein kohta:  109 m
Pinta-ala:  1 km²
| --- | --- |
Asukasluku:  1 594
muokkaa - muokkaa wikitekstiä - muokkaa Wikidataa
Lelu on pieni saari Lelu Harbourissa Kosraen saaren itäpuolella Mikronesian liittovaltiossa.
Lelun saari on osa Lelun kuntaa, joka kattaa myös suuren osan Kosraesta. Saaren suurin asutuskeskus on nimeltään Lelu Village.
Vaya Con Dios

| Vaya Con Dios |
| --- | --- |
 Dani Klein
Tiedot
Toiminnassa:  1986–1996, 2004–2014, 2022–
Kotipaikka:  Belgia
Laulukieli:  englanti
Jäsenet:  Dani Klein, laulu  
Entiset jäsenet:  Dirk Schoufs   Willy Lambregt  
Infobox OKNimi-testi OK: 
Vaya Con Dios (suom. kulje Jumalan kanssa) on belgialainen yhtye, jonka perustivat vuonna 1986 Dani Klein, Dirk Schoufs ja Willy Lambregt. Heidän ensimmäinen levynsä Vaya Con Dios myi useita miljoonia kappaleita ja nosti yhtyeen valtavirrasta poikkeavan tyylinsä avulla suoraan huipulle. Levy sisälsi kansainväliset hitit ”Just a Friend of Mine”, ”Don’t Cry for Louie”, ”Puerto Rico” ja ”Johnny”. Yhtyeen muita suuria hittejä ovat olleet hilpeä ”Nah Neh Nah” ja ”What’s a Woman (Night Owls)” sekä ”Heading for a Fall (Time Flies)” ja ”Don’t Break My Heart (Roots and Wings)”. Vaya Con Dios on saanut uransa aikana yli 60 kulta- ja platinalevyä. Suomessa yhtye on myynyt kultaa levyillään Night Owls ja Vaya Con Dios. Yhteensä Vaya Con Dios on myynyt yli kahdeksan miljoonaa albumia ja kolme miljoonaa singlejulkaisua.
Historia

Vokalisti Dani Klein (oikea nimi: Danielle Schoovaerts, syntyi 31. joulukuuta 1953) ja kitaristi Willy Lambregt olivat menestyneet jo ennen Vaya Con Diosia belgialaisessa indieyhtye Arbeid Adeltissa. Heillä oli yhteinen haave omanlaisestaan yhtyeestä, ja Kleinin aloitteesta he perustivat yhdessä Vaya Con Diosin kontrabasisti Dirk Schoufsin kanssa. Heidän ensimmäisellä albumillaan on monentyylistä musiikkia. Esimerkiksi latinosävytteinen Just a Friend of Mine oli suosittu Ranskassa. Ensimmäinen levy myi jo huikeita määriä, mutta lopullisen läpimurron yhtye teki toisella levyllään Night Owls. Vuoteen 1990 mennessä Vaya Con Dios oli valloittanut koko Euroopan; sen levyjä myytiin miljoonittain ja konserttiaikataulut olivat täyteen. Kaikki näytti menevän loistavasti, mutta yhtye alkoi murtua kuuluisuuden paineen alla. Willy oli jo jättänyt Vaya Con Diosin, koska se ei ollut hänen mielestään tarpeeksi Rock and rollia. Dirk ja Klein olivat naimisissa mutta erosivat. Seuraavana vuonna Dirk kuoli huumeiden ja alkoholin yliannostukseen. Klein jatkoi keikkailua vielä muutaman vuoden, mutta vetäytyi sitten julkisuudesta kyllästyneenä parrasvaloihin ja kiireiseen elämään. Vaya Con Dios jäi tauolle mutta teki comebackin 2000-luvun alkupuolella. Uusin albumi Comme on est venu valmistui lokakuussa 2009.
Diskografia > Albumit

| Julkaistu | Nimi | Listasijoitus | Myynti> Platinaa | Myynti> Kultaa |
| --- | --- | --- | --- | --- |
| lokakuu 1988 | Vaya Con Dios |  |   |  |
| huhtikuu 1990 | Night Owls |  |   |   |
| syyskuu 1992 | Time Flies | 1.   1.  (5 viikkoa) | 3 ×      |  |
| syyskuu 1995 | Roots and Wings |  |  |   |
| lokakuu 1995 | The Best of Vaya Con Dios |  |  |  |
| marraskuu 1998 | What’s a Woman: The Blue Sides of Vaya Con Dios |  |  |  |
| lokakuu 2004 | The Promise |  |  |  |
| joulukuu 2006 | The Ultimate Collection | 5.  |  |  |
| lokakuu 2009 | Comme on est venu |  |  |  |
| joulukuu 2014 | Thank You All! |  |  |  |
Diskografia > Singlet

| --- | --- |
 Just a Friend of Mine (1986)  Puerto Rico (1987)  Don’t Cry for Louie (1988)  Johnny (1989)  Nah Neh Nah (1990)  What’s a Woman? (1990)  Night Owls (1990)  Heading for a Fall (1992)  So Long Ago (1993)  Don’t Break My Heart (1995) :  Stay with Me (1996)  Lonely Feeling (1996)  No One Can Make You Stay (2004)  La Vida Es Como Una Rosa/Take Heed (2005)  Pauvre Diable (2006)  What’s a Woman ft. Aaron Neville (2006)  Les voiliers sauvages de nos vies (2009)  Hey (Nah Neh Nah) vs. Milk & Sugar (2010)  Look at Us Now (2014)
Lesitiini

Fosfatidyylikoliinimolekyyli
Lesitiini (1,2-diasyyli-sn-glysero-3-fosfatidyylikoliini) on fosfatidyylikoliini eli koliinia sisältävä fosfolipidi.  Nimitys lesitiini tulee kreikan kielen sanasta lekithos, jolla tarkoitettiin kananmunan keltuaista. Se on tavallinen elintarviketeollisuuden lisäaine, ja sitä myydään myös luontaistuotekaupoissa ravintolisänä.
Lesitiini on muun muassa elimistön solujen ainesosa. Ihmisen elimistössä lesitiini säätelee rasvojen kulkua elimistössä ja toimii välttämättömien prostaglandiinien lähtöaineena. Se on myös veren rasvoja kuljettavien lipoproteiinien ja jokaisen solun solukalvon tärkeä rakennusosa. Ihmisen elimistö saa tarvitsemansa lesitiinin ravinnosta mutta tuottaa sitä myös itse.
Lisäaine ja ravintolisä

Teollisesti soijasta valmistettuna lesitiiniä käytetään elintarviketeollisuudessa muun muassa emulgointiaineena, ja sillä voidaan korvata kalliimpia aineksia. Suurin osa elintarvikkeissa käytetyistä lesitiineistä on soijalesitiinejä, mutta sitä on myös kananmunassa, josta sitä valmistettiin ennen kuin sitä alettiin saada soijapavun teollisen käsittelyn sivutuotteena. EU:ssa se on hyväksytty elintarvikkeiden lisäaineeksi. Lesitiinin E-koodi on E322.
Lisäkäsittelyn jälkeen lesitiiniä myydään myös luontaistuotteena erilaisin terveysväittämin. Sen kolesterolia alentavaa vaikutusta on tutkittu 1920-luvulta alkaen, mutta tulokset ovat ristiriitaisia.
Vestas V126-3.3 MW

Vestas V126-3.3MW on tanskalainen Vestaksen valmistama 4 MW-alustan (engl. 4 MW-platform) tuulivoimalaitos, jota on ollut sarjatuotannossa vuodesta 2013 asti. Se kuuluu tuoteperheeseen, jonka eri tuuliolosuhteisiin tarkoitettuja malleja ovat olleet V126-3.0 MW, V126-3.3 MW, V126-3.45 MW ja V126-4.2 MW. Tuoteperheen voimaloita on myyty eri puolille maailmaa noin 3 200 tuulivoimalaa (yhteensä 11 218 megawattia, syyskuun 2024 tilanne) yli 470 tuulivoimapuistoon (syyskuun 2024 tilanne).
Tekniset ominaisuudet

V126-mallit perustuvat aiempaan V112-3.0 MW -malliin, mutta suuremmalla halkaisijaltaan 126 metrin tuuliturbiinilla saadaan tuulienergiaa talteen edullisemmin suuremmalta pyyhkäisypinta-alalta, joka on 12 469 neliömetriä eli noin 1,2 hehtaaria. Tuloksena on parempi sähköntuotto pienemmillä tuulennopeuksilla, jolloin vähemmän tuulevilla seuduilla voidaan ryhtyä tuulivoimantuotantoon. Voimalan tuuliluokitus on IEC IIIa, eli se on tarkoitettu sellaisiin tuuliolosuhteisiin, jossa keskimääräinen tuulennopeus on 7,5 metriä sekunnissa (m/s) ja tuulen turbulenssi on suurta.
Tornilla on useimmiten kartiomaisesti ylöspäin kapeneva putkimainen rakenne. Sille on tarjottu tornin korkeudelle kolmea eripituista perusratkaisua: 117, 128 ja 137 metriä. Tuuliturbiinin siivet ovat 61,66 metriä pitkät ja enintään 4 metriä leveät. Turbiinin pyörimisakselia on korotettu 6° vaakatasosta, jotta tornin edessä oleva vähätuulinen kohta vaikuttaisi vähemmän pyörimismomenttiin. Tuulivoimalaitoksen suojelemiseksi sille on laadittu kolmen tuulennopeuden raja-arvoista toimintamalli. Tyynellä tai vähätuulisella kelillä tuulivoimalaitosta ei kannata pitää käynnissä, sillä tuuliturbiinin pyöriminen on liian epätasaista sähkön tasalaatuisuuden varmistamiseksi. Kun tuulen nopeus ylittää käynnistymisnopeuden 2,5 m/s (engl. cut-in speed), vapautetaan jarrut, käännetään tuuliturbiini tuuleen ja siivet käännetään vastaanottamaan tuulta. Siipiä voidaan kääntää hydraulisesti -9,5°– 90° kulmiin. Nimellistuulennopeus on 12 m/s (engl. rated speed), jolloin tuulivoimalaitos saavuttaa nimelliskapasiteettinsa. Vaikka tuuli tästä yltyisikin, käännetään siipiä aina niin, ettei nimelliskapasiteetti ylity. Kun tuulen nopeus saavuttaa sammutusnopeuden 22 m/s (engl. cut-out speed), käännetään turbiinin siivet kohti tuulta ja kun pyöriminen loppuu, jarrutetaan turbiinin akselia levyjarruilla. Näin suojellaan voimalaitosta vaurioilta. Tuulivoimala käynnistetään uudelleen, kun keskimääräinen tuulennopeus laskee arvoon 20 m/s (engl. re-cut in speed). Samanlainen suojamekanismi käynnistyy, kun ilman lämpötila ylittää tai alittaa toimintarajat. Koneistojen osalta sen toimintarajat ovat -40°– +50°C ja tuuliturbiinilla se on kylmän ilmastoalueen versiossa -30°– +45°C.
Tuuliturbiinin pyörimisnopeutta voidaan säädellä kääntämällä siipiä hydraulisesti (engl. pitch). Akselin ja generaattorin välissä on vaihdelaatikko, josta voidaan vaihtaa generaattorille akselin nähden kolme eri pyörimisnopeutta. Generaattori on tyypiltään epätahtigeneraattori, jossa on häkkikäämitty roottori (engl. asynchronous with cage rotor). Sen nimellisteho on 3,5 MW ja sen toiminnallinen pyörimisnopeus on 1 450–1 550 kierrosta minuutissa. Tuotetun jännitteen suuruus on 750 volttia ja sitä voidaan tuottaa 50 hertsin tai 60 hertsin taajuudella. Tuulivoimalan muuntajassa jännite voidaan nostaa tuulivoimapuiston sisäistä sähkönsiirtoa varten 10–35 kilovolttiin. Muuntajan siirtoteho on 3,75 MVA. Voimalan vertailukelpoinen meluarvo on 108,5 desibeliä, jota voi siipien valinnalla pudottaa 7,5 dB.
Käyttö Suomessa

Suomessa on toiminnassa kyseistä mallia seuraavissa kohteissa (lukumäärä, valmistuminen, kunta):
Olhavan tuulivoimapuisto: 3 kpl, 2014, Ii
Kopsan tuulivoimapuisto 2: 10 kpl, 2014, Raahe
Torkkolan tuulivoimapuisto: 16 kpl, 2015 Vaasa
Pajukosken tuulivoimapuisto 1: 9 kpl, 2015, Ylivieska
Pyhänkosken tuulivoimapuisto: 4 kpl, 2015, Pyhäjoki ja Merijärvi
Sauviinmäen tuulivoimapuisto: 9 kpl, 2015, Haapajärvi
Jäneskeitaan tuulivoimapuisto: 8 kpl, 2015, Siikainen
Saarenkylän tuulivoimapuisto: 9 kpl, 2016, Alavieska
Saukkovaara-Mäkiahon tuulivoimapuisto: 7 kpl, 2016, Kuusamo ja Posio
Kytölän tuulivoimapuisto: 6 kpl, 2016, Alavieska
Santavuoren tuulivoimapuisto: 17 kpl, 2016, Ilmajoki ja Kurikka
Mustilankankaan tuulivoimapuisto: 28 kpl, 2016, Kalajoki
Silovuoren tuulivoimapuisto: 8 kpl, 2017, Pyhäjoki
Huomioita

↑  Käännös englanninkielisestä artikkeleista en:IEC 61400 ja de:IEC 61400, jossa asiaa valaistaan lähteistettynä hyvin.
Aiheesta muualla

Kuvia tai muita tiedostoja aiheesta Vestas Wikimedia Commonsissa
Vestas V126-3.3, Wind Turbine Models
Garrett, Peter & Rønde, Klaus: Life Cycle Assessment (PDF) vestas.com.  6.6.2014. Tanska:  Vestas. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:IEC 61400 & de:IEC 61400
Käännös suomeksi
Laijalampi

| Laijalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°45′13″N, 26°54′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.114
Mittaustietoja
Pinnankorkeus:  97,6 m  
Pituus:  200 m  
Leveys:  160 m  
Rantaviiva:  0,611 km  
Pinta-ala:  2,504 ha  
Saaria:  ei saaria 
 fiLaijalampi 
Laijalampi  on Etelä-Savossa Mikkelissä  Kekkolan lähellä sijaitseva lampi.
Maantietoa

Lampi on 200 metriä pitkä, 160 metriä leveä, ja sen pinta-ala on 2,5 hehtaaria. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 97,6 metriä mpy.
Venäjän patriootit

| Venäjän patriootit> Патриоты России |
| --- | --- |
  
  
Perustettu:  20. huhtikuuta 2005
Lopetti:  22. helmikuuta 2021
Puheenjohtaja:  Gennadi Semigin
Ideologia:   demokraattinen sosialismi  sosiaalidemokratia  nationalismi 
Poliittinen kirjo:  vasemmisto
Toimisto:   Moskova, Venäjä
Värit:            keltainen, punainen
Kansallinen liitto:  Yleisvenäläinen kansanrintama
Kotisivu:  www.patriot-rus.ru
Infobox OKNimi-testi OK: 
Venäjän patriootit (ven. Патрио́ты Росси́и) oli venäläinen vasemmistolainen puolue. Puolue sai nykyisen nimensä vuonna 2005. Perustaminen ja rekisteröinti tapahtui 2002 Venäjän työn puolueen pohjalta, johon yhdistyivät Kansallis-valtakunnallinen puolue ja Euraasialainen puolue – patrioottien liitto.
Syyskuussa 2008 lakkautetun Venäjän uudelleensyntymän puolueen (Партия возрождения России) tukijat ja jäsenet liittyivät puolueeseen ja marraskuussa 2008 Rauhan ja yhtenäisyyden puolue (Партия мира и единства) päätti liittyä Venäjän patriootteihin.
Puolueen johtaja on Gennadi Semigin, akateemikko ja III ja IV duuman jäsen kommunistisen puolueen listalta. Semigin valittiin vuonna 2000 Venäjän kansallis-patrioottisen liiton (NPSR) johtoon, joka oli kommunistien ja eräiden pienpuolueiden yhteistyöelin. Vuonna 2003 NPSR ja KPRF:n välille syntyi konflikti ja kommunistit vetäytyivät yhteistyöstä.
Venäjän patrioottien edustajat liittyivät 2006 Rodinan ryhmään duumassa. Rodinan yhdistyttyä eräiden puolueiden kanssa Oikeudenmukaiseksi Venäjäksi puolue lähti yksin vuoden 2007 duuman vaaleihin joissa se sai 0,89 % äänistä ja jäi ilman paikkoja. Myöhemmin puolue on saanut edustajia eräiden alueiden duumiin.
Puolue yhdistyi tammikuussa 2021 Oikeudenmukaisen Venäjän ja Totuuden puolesta (За правду) -puolueen kanssa.
Aiheesta muualla

http://www.patriot-rus.ru/
Longinus

Longinus tai Longinos voi tarkoittaa seuraavia:
Cassius Longinus, useiden henkilöiden nimi
Johannes Longinus eli Jan Długosz, keskiaikainen puolalainen historioitsija
Kassios Longinos (Cassius Dionysius Longinus) (n. 213–273), kreikkalainen reetori ja filosofi
Pyhä Longinus, kristillisessä legendassa sen roomalaisen sotilaan nimi, joka puhkaisi Jeesuksen kyljen ristillä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Longinus”, voi hakea sivunnimihaulla, laajalla sivunnimihaulla tai tekstihaulla.
Vatilan linnavuori

| Vatilan linnavuori> Sijainti |
| --- | --- |
 Vatilan linnavuori
Koordinaatit:  61.62369°N, 27.19223°E
Valtio:  Suomi
Paikkakunta:  Mikkeli
Historia
Tyyppi:  Linnavuori
Huippukausi:  rautakausi
Infobox OKVirheellinen NIMI-arvo: 
Vatilan linnavuori on Etelä-Savossa Mikkelissä sijaitseva linnavuoreksi oletettu paikka.
Linnavuori

Linnavuori sijaitsee Mikkelin asemalta 8,5 kilometriä etelälounaaseen Linnajärven puolessavälissä sen itärannalla. Siellä sijaitsee kalliomäki, jonka itä- ja länsipuolella on jyrkänteitä, jotka ovat auttaneet suojautumaan tunkeilijoilta.  Mahdollisista suojavarustuksista ei ole jäänyt näkyville kivivalleja tai muita niihin viittaavia jäännöksiä.
Tutkimuksia

Paikalla ei ole tehty arkeologisia kaivauksia, mutta kohde on tarkastettu vuosina 1972 ja 1986 (Matti Huurre) ja 1986 (Jussi-Pekka Taavitsainen). Löytömateriaaliksi saatiin kirves, rautapuukko ja tulusrauta.
Longinus Atundo

Longinus Atundo (4. tammikuuta 1936 – 15. marraskuuta 1996) oli kenialainen roomalaiskatolinen piispa. Hänet vihittiin papiksi 30. joulukuuta 1964 ja nimitettiin Bungoman hiippakunnan piispaksi 27. huhtikuuta 1987. Piispaksi vihkiminen seurasi 28. kesäkuuta. Pääkonsekraattorina toimi Jozef Tomko, jota avustivat Maurice Michael Otunga ja Philip Sulumeti. Atundo kuoli 60-vuotiaana virassa.
Longlengin piirikunta

Longlengin piirikunta (engl. Longleng district) on yksi Intian Nagalandin osavaltion 11 piirikunnasta. Se rajautuu pohjoisesta Assamiin, lännestä Mokokchungin piirikuntaan, etelästä Tuensangin piirikuntaan ja idästä Monin piirikuntaan.
Piirikunnassa oli vuoden 2011 väestönlaskennassa 50 484 asukasta.
Viiriäiset

| Viiriäiset |
| --- | --- |
 Viiriäinen (Coturnix coturnix)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Aitokanat Phasianidae
Suku::  Viiriäiset Coturnix  Bonnaterre, 1791
Katso myös
   Viiriäiset Wikispeciesissä   Viiriäiset Commonsissa 
Infobox OKNimi-testi OK: 
Viiriäiset (Coturnix) on aitokanojen heimoon kuuluva lintusuku. Sukuun kuuluu BirdLife Suomen mukaan kuusi lajia.
Viiriäislajit

Afrikanviiriäinen (Coturnix delegorguei)
Aroviiriäinen (Coturnix coromandelica)
Japaninviiriäinen (Coturnix japonica)
Sänkiviiriäinen (Coturnix pectoralis)
Uudenseelanninviiriäinen (Coturnix novaezelandiae)
Viiriäinen (Coturnix coturnix)
Vittorio Gui

Vittorio Gui
Vittorio Gui (14. syyskuuta 1885 Rooma – 16. lokakuuta 1975 Firenze) oli italialainen kapellimestari ja säveltäjä.
Gui opiskeli sävellystä Stanislao Falchin johdolla Accademia Nazionale di Santa Ceciliassa ja suoritti myös opintoja Rooman Sapienza-yliopistossa. Hän esiintyi kapellimestarina ensimmäisen kerran johtamalla La Giocondan esityksen Rooman Teatro Adrianossa 7. joulukuuta 1907. Gui teki esiintymisiä Napolissa ja johti sitten La Scalassa vuosina 1923–1925 ja 1932–1934. Vuosina 1938–1939 hän johti Covent Gardenissa, johon teki paluun vuonna 1952. Gui perusti Maggio Musicale Fiorentinon vuonna 1933. Hänestä tuli Glyndebournen oopperafestivaalin pääkapellimestari vuonna 1952. 1960-luvulla hän jatkoi toimimista sen taiteellisena neuvonantajana. Gui teki viimeisen esiintymisensä kapellimestarina vain viikkoja ennen kuolemaansa.
Guin sävellysten joukossa ovat oopperat David (1907) ja Fata Malerba (1927). Hän sävelsi myös lukuisia orkesteriteoksia, kamarimusiikkia ja lauluja. Gui julkaisi tutkielman Nerone di Arrigo Boito (1924) ja kriittisten esseiden kokoelman Battute d'aspetto (1944).
Vittorio Monti

Vittorio Monti (6. tammikuuta 1868 – 20. kesäkuuta 1922) oli italialainen säveltäjä, viulisti, mandolinisti ja kapellimestari. Hänen kuuluisin sävellyksensä on "Csárdás" noin vuodelta 1904. Lady Gaga kopioi kappaleen melodian sävellykseensä "Alejandro".
Montin Csárdáksen alku
Leluaktivismi

Leluaktivismi tarkoittaa erilaisten hahmolelujen, kuten nukkejen, toimintafiguurien ja eläinlelujen, esimerkiksi erilaisten pehmolelujen, valjastamista poliittisen tai eettisen tavoitteen näkyväksi tekemiseen ja edistämiseen.
Suomessa leluaktivismilla on otettu kantaa esimerkiksi sukupuolten moninaisuuteen, eläinten oikeuksiin ja syrjintään. Näkyvä esimerkki leluaktivismista oli koronaviruspandemian aikana järjestetty nallejahti, jossa ihmiset asettivat pehmonalleja kotiensa ikkunoihin ohikulkijoita ilahduttaakseen. Pehmoleluja tuotiin ikkunoihin samaan aikaan ympäri maailmaa, kuten Uudessa-Seelannissa, Australiassa, Euroopassa ja Pohjois-Amerikassa. Leluasetelmiin ja valokuvaukseen perustuvaan ja sosiaalisen median alustoilla jaettuun leikkiin liittyi pelillistetty ja kaikenikäisiä osallistava tavoite, leluhahmojen bongaamiseen perustuva nallehaaste.
Aiheesta muualla

Pandemic toy play against social distancing: Teddy bears, window-screens and playing for the common good in times of self-isolation
Vittorio Luigi Mondello

Vittorio Luigi Mondello (s. 21. lokakuuta 1937 Messina) on italialainen roomalaiskatolinen arkkipiispa. Hänet vihittiin papiksi Messinan arkkihiippakuntaan 21. kesäkuuta 1960 ja nimitettiin sen vihkipiispaksi sekä Carcabian titulaaripiispaksi 10. joulukuuta 1977. Piispaksi vihkiminen seurasi 21. tammikuuta 1978. Pääkonsekraattorina toimi Salvatore Pappalardo, jota avustivat Francesco Fasola ja Ignazio Cannavò.
Mondello sai 30. heinäkuuta 1983 nimityksen Caltagironen piispaksi ja 28. heinäkuuta 1990 Reggio Calabria-Bovan arkkipiispaksi. Hän jäi eläkkeelle 13. heinäkuuta 2013.
Live at the Roundhouse 1975

| Live at the Roundhouse 1975 Pink Fairies |
| --- | --- | --- |

Livealbumin tiedot
 Äänitetty : 13. heinäkuuta 1975
 Julkaistu: 1982
 Tuottaja(t): Douglas Smith
 Tyylilaji: psykedeelinen rock underground
 Levy-yhtiö: Big Beat Records
Pink Fairiesin muut julkaisut
| Flashback 1975 | Live at the Roundhouse 1975 1982 | Previously Unreleased 1982 |
Live at the Roundhouse 1975 on Pink Fairiesin jäähyväiskeikalla Lontoon Roundhousessa äänitetty livealbumi.
Kappaleet

City Kids (Wallis/Sanderson)
Waiting For The Man (Lou Reed)
Lucille (Collins/Penniman)
Uncle Harry's Last Freak-Out (Pink Fairies)
Going Down (Don Nix)
Muusikot

Twink: rummut, laulu
Paul Rudolph: kitara, laulu
Duncan Sanderson: basso, laulu
Russell Hunter: rummut
Larry Wallis: kitara, laulu
Live at the Roxy (Bob Marley & The Wailers)

| Live at the Roxy Bob Marley & The Wailers |
| --- | --- | --- |

Livealbumin tiedot
 Äänitetty : Roxy Theatre, Länsi-Hollywood, Kalifornia, USA   26. toukokuuta 1976
 Julkaistu: 24. kesäkuuta 2002
 Tyylilaji: reggae
 Kesto: 84.00
 Levy-yhtiö: Tuff Gong, Island
Bob Marley & The Wailersin muut julkaisut
| ? ? | Live at the Roxy 2002 | ? ? |
Live at the Roxy on Bob Marley & The Wailersin vuonna 2002 julkaistu livealbumi. Albumi nauhoitettiin Hollywoodin Roxy teatterissa vuonna 1976 Rastaman Vibration Tourin aikana.
Kappaleet > Levy yksi

"Introduction"
"Trenchtown Rock"
"Burnin' and Lootin'"
"Them Belly Full (But We Hungry)"
"Rebel Music (3 O'Clock Roadblock)"
"I Shot the Sheriff"
"Want More"
"No Woman, No Cry"
"Lively Up Yourself"
"Roots, Rock, Reggae"
"Rat Race"
Kappaleet > Levy kaksi

"Positive Vibration"
"Get Up, Stand Up"/"No More Trouble"/"War"
Bob Marley
| --- | --- |
Yhtyeet:   The Wailers  Bob Marley & The Wailers  I Threes 
The Wailers -yhtyeen kokoonpano:   Junior Braithwaite  Beverley Kelso  Bunny Wailer  Peter Tosh  Cherry Smith 
Studioalbumit:   The Wailing Wailers  Soul Rebels  Soul Revolution  Soul Revolution Part II  The Best of The Wailers  Catch a Fire  Burnin’  Natty Dread  Rastaman Vibration  Exodus  Kaya  Survival  Uprising  Confrontation 
Livealbumit:   Live!  Babylon by Bus  Talkin’ Blues  Live at the Roxy 
Kokoelmat:   African Herbsman  Rasta Revolution  Chances Are  Interviews  Legend  Songs of Freedom  Rock to the Rock  Chant Down Babylon  The Best of Bob Marley  Gold  Keep On Skanking  Natural Mystic: The Legend Lives On 
Tunnetuimmat kappaleet:   Buffalo Soldier  Could You Be Loved  Get Up, Stand Up  I Shot the Sheriff  Iron Lion Zion  Is This Love  Jah Live  Jamming  Judge Not  Misty Morning  No Woman, No Cry  One Love/People Get Ready  Punky Reggae Party  Redemption Song  Simmer Down  Slogans  Stiff Necked Fools  Stir It Up  Sun Is Shining  Three Little Birds  Waiting in Vain  War  Zimbabwe 
Kiertueet:   Catch a Fire Tour  Burnin’ Tour  Natty Dread Tour  Rastaman Vibration Tour  Exodus Tour  Kaya Tour  Babylon by Bus Tour  Survival Tour  Uprising Tour 
Perhe:   Cedella Booker  Rita Marley  Sharon Marley  Cedella Marley  Ziggy Marley  Stephen Marley  Rohan Marley  Julian Marley  Ky-Mani Marley  Damian Marley 
Muut artikkelit:   Diskografia  Tuff Gong  Cindy Breakspeare
Viestijuoksun Suomen-mestaruuskilpailut 1920

Viestijuoksun Suomen-mestaruuskilpailut 1920 järjestettiin 19.–20. kesäkuuta Tampereella Pyynikin urheilukentällä.